text: [{"text_idx": "#000004", "text": "Listaverki\u00f0 ver\u00f0ur talmerkt og undirskriva\u00f0."}, {"text_idx": "#000005", "text": "Nu\u0301 hevur tu\u0301 h\u00f8vi at ogna t\u00e6r list vi\u00f0 politiskum broddi"}, {"text_idx": "#000006", "text": "Ikki \u00f8ll halda, at list er politisk. Somulei\u00f0is eru tey, sum halda, at list ikki eigur at vera politisk, at list umbo\u00f0ar naka\u00f0 jaligt og ikki skal dragast ni\u00f0ur a\u0301 eitt so la\u0301gt st\u00f8\u00f0i, sum politikkur onkunti\u0301\u00f0 kann koma ni\u00f0ur a\u0301."}, {"text_idx": "#000007", "text": "Men hetta skal ikki ver\u00f0a ein for\u00f0ing fyri, at vit aftur nu\u0301 til komandi l\u00f8gtingsval bjo\u0301\u00f0a stu\u00f0lum og \u00f8\u00f0rum a\u0301huga\u00f0um at ogna s\u00e6r list a\u0301 h\u00f8gum stigi, sum eisini hevur ein avgj\u00f8rdan politiskan brodd."}, {"text_idx": "#000008", "text": "Aftur hesafer\u00f0 eru ta\u00f0 listamenninir Tro\u0301ndur Patursson og Carl Jo\u0301han Jensen, sum saman hava gj\u00f8rt eitt a\u0301hugavert og \u00f8\u00f0rvi\u0301si listaverk, sum Jan Andersson grafikari hevur prenta\u00f0 a\u0301 Steinprenti."}, {"text_idx": "#000009", "text": "Myndevni\u00f0 i\u0301 prentinum er reytt og i\u0301myndar li\u0301vi\u00f0 sja\u0301lvt, tess bj\u00f8rtu og minni bj\u00f8rtu si\u0301\u00f0ur og ikki minst tra\u0301anina eftir fr\u00e6lsi og ljo\u0301sinum, sum i\u0301 ti\u0301 liggur. Solei\u00f0is ly\u0301sir listama\u00f0urin sja\u0301lvur myndevni\u00f0, sum eisini skal si\u0301ggjast sum eitt ynski um eitt skipanarligt skifti a\u0301 ti\u0301 politiska pallinum og eina bjartari framti\u0301\u00f0 i\u0301 F\u00f8royum."}, {"text_idx": "#000010", "text": "Teksturin a\u0301 listaverkinum er i\u0301 handskrift Carl Jo\u0301han Jensens og brot burtur u\u0301r einum longri kv\u00e6\u00f0i, sum skaldi\u00f0 ny\u0301liga hevur yrkt um sitandi l\u00f8gmann og hansara n\u00e6stu skutulsveinar."}, {"text_idx": "#000011", "text": "Listaverki\u00f0 er gj\u00f8rt sum stu\u00f0ul til valstri\u0301\u00f0 Tjo\u0301\u00f0veldis, og innkomni peningurin fer til at rinda u\u0301trei\u00f0slur til valstri\u0301\u00f0i\u00f0 hja\u0301 valevnum Tjo\u0301\u00f0veldis til l\u00f8gtingsvali\u00f0 1. september. Ta\u00f0 er flokkurin, sum umsitur stu\u00f0ulin, i\u00f0 kemur inn."}, {"text_idx": "#000012", "text": "72 listaverk eru prenta\u00f0, numrera\u00f0 og signera\u00f0 av ba\u0301\u00f0um listamonnunum.. Hv\u00f8rt verki\u00f0 kostar 1600 kro\u0301nur. Vi\u00f0 rammu kostar verki\u00f0 2100 kro\u0301nur. Bi\u0301leggjast kann vi\u00f0 at senda teldupost til john@gramar.fo ella a\u0301 telefon 599001."}, {"text_idx": "#000013", "text": "Meira um listaverki\u00f0 a\u0301 Facebook."}, {"text_idx": "#000014", "text": "Sma\u0301tt men gott!Bilfri\u0301ur mi\u00f0by\u0301urHavnin sum universitetsby\u0301urTryggan bu\u0301sta\u00f0 til \u00f8llTjo\u0301\u00f0veldi um alt landi\u00f0Enn eru listaverk eftir at fa\u0301aListin stu\u00f0lar valstri\u0301\u00f0ibur\u00f0ardyggar f\u00f8royar"}]